b'\n_START_ARTICLE_\nCepivo proti mumpsu\n_START_SECTION_\nPolemike\n_START_PARAGRAPH_\nKo so v Veliki Britaniji me\xc5\xa1ano cepivo MR (mumps in rde\xc4\x8dke) zamenjali z OMR, so v ZDA enovalentna cepiva za mumps (Mumpsvax) ostala dalje v rabi. Enovalentni pripravek z licenco iz UK nikoli ni bil na voljo. Ker so nekateri star\xc5\xa1i \xc5\xbeeleli raje kot kombinacijo OMR vsako od njegovih sestavin posebej, je konec 20. stoletja pri\xc5\xa1lo do precej odzivnih polemik. Eno od cepiv za mumps, uvo\xc5\xbeenih v Zdru\xc5\xbeeno Kraljestvo, se je izkazalo kot v bistvu neu\xc4\x8dinkovito. Proti mumpsu se je v Zdru\xc5\xbeenem kraljestvu za\xc4\x8delo redno cepiti leta 1988 z OMR. Blagovna znamka Aventis-Pasteur "MMR-2" je od leta 2006 obi\xc4\x8dajna v Veliki Britaniji.\n_START_SECTION_\nShranjevanje in obstojnost\n_START_PARAGRAPH_\nHladna veriga \xe2\x80\x93 to je neprekinjena veriga korakov za shranjevanje in dostavo cepiva, ki skrbi za to, da cepivo ostane na pribli\xc5\xbeno stalni temperaturi \xe2\x80\x93 je pri cepljenju vredna premisleka, \xc5\xa1e posebej v manj razvitih dr\xc5\xbeavah. Cepiva proti mumpsu se obi\xc4\x8dajno hladijo, vendar imajo dolgo razpolovno dobo 65 dni pri 23 stopinjah Celzija.\n_START_SECTION_\nCepljenje v Sloveniji\n_START_PARAGRAPH_\nCepljenje proti mumpsu je v Sloveniji vklju\xc4\x8deno v obvezni program cepljenja. Prvi odmerek cepiva prejmejo otroci, stari med 12 in 18 meseci, drugi odmerek pa pred vstopom v \xc5\xa1olo (od 5 do 6 let starosti). Cepivo je kombinirano proti o\xc5\xa1picam, mumpsu in rde\xc4\x8dkam. _NEWLINE_V Sloveniji so cepljenje proti mumpsu z enim odmerkom cepiva uvedli leta 1979, od leta 1990 pa se uporabljata dva odmerka cepiva.'